Bernau ble ansatt ved Fahlstrøms Theater fra 1909 og scenedebuterte i 1911. Fra 1913 var han ved Tivoli Teater og fra 1914 ved Centralteatret. I 1916 kom han til Chat Noir, der han i tillegg var sjef i perioden 1917–1928. I sin sjefstid omskapte han Bokken Lassons litterære kabaret til et moderne, folkelig revyteater. Hans visesang og treffsikre replikker i sketsjer kom til å sette et kraftig preg på den norske revytradisjonen. I 1928 ble han ansatt ved Det Nye Teater og var der en tid før han i 1931 kom tilbake til Chat Noir hvor han var sentral i stykket . Året etter hadde han regien på Chat Noirs vårrevy , der han også selv fremført visen "Reservebaronen" av Finn Bø. Deretter vekslet han mellom de to teatrene noen år før han i 1937 ble ansatt som direktør ved Det Nye Teater. Han hadde stillingen frem til sin død i 1939.